Oficialusis leidinys L 160 , 20/06/1985 p. 0007 - 0008

specialusis leidimas ispanų kalba: skyrius 05 tomas 4 p. 0148

specialusis leidimas portugalų kalba skyrius 05 tomas 4 p. 0148

specialusis leidimas suomių kalba: skyrius 5 tomas 4 p. 0067

specialusis leidimas švedų kalba: skyrius 5 tomas 4 p. 0067



Tarybos Reglamentas (EEB) Nr. 1661/85 1985 m. birželio 13 d. nustatantis Bendrijos taisyklių dėl darbuotojų migrantų socialinės apsaugos technines adaptacijas Grenlandijai EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 51 straipsnį, atsižvelgdama į Komisijos pasiūlymą, parengtą pasikonsultavus su Darbuotojų migrantų socialinės apsaugos administracine komisija, kadangi 1985 m. vasario 1 d. įsigaliojo Sutartis, Grenlandijos atžvilgiu pakeičianti Bendrijų steigimo sutartis [1]; kadangi Reglamento (EEB) Nr. 574/72 [2] su paskutiniais pakeitimais, padarytais Reglamentu (EEB) Nr. 1660/85 [3], priedai turėtų būti pakeisti siekiant atsižvelgti į naują Reglamento (EEB) Nr. 1408/71 [4] su paskutiniais pakeitimais, padarytais Reglamentu (EEB) Nr. 1660/85, taikymo sritį, atitinkančią sutartis; kadangi teisės, kurios buvo įgytos arba įgyjamos per tą laikotarpį, kai Grenlandija priklausė Europos Bendrijoms, nes valstybių narių piliečiai dirbo Grenlandijoje, ir teisės, įgytos per tą laikotarpį, kai tokie piliečiai, kurie nuolat gyvena Grenlandijoje, dirbo valstybės narės teritorijoje, turi būti apsaugotos; kadangi norima išsaugoti teisę į išmokas ligos arba motinystės atveju, kai pagal darbo sutartį arba savarankiškai dirbantis asmuo arba jo šeimos nariai gyvena ne kompetentingos valstybės teritorijoje, kai jiems būtinai reikalingos tokios išmokos, PRIĖMĖ ŠĮ REGLAMENTĄ: 1 straipsnis Šiuo reglamentu panaikinami šie Reglamento (EEB) Nr. 574/72 priedų skirsniai: - 1 priedo B skirsnis: 4 punktas, - 2 priedo B skirsnis: antraštė "1. Danija, išskyrus Grenlandiją" ir 2 punktas, - 3 priedo B skirsnis: antraštė "1. Danija, išskyrus Grenlandiją" ir II punktas, - 4 priedo B skirsnis: antraštė "1. Danija, išskyrus Grenlandiją" ir II punktas, - 10 priedo B skirsnis: antraštė "1. Danija, išskyrus Grenlandiją" ir II punktas. 2 straipsnis Šis reglamentas neturi jokio poveikio: - teisėms, kurios buvo įgytos arba įgyjamos per tą laikotarpį, kai Grenlandija priklausė Europos Bendrijoms, nes valstybių narių, išskyrus Daniją, piliečiai tuo metu dirbo Grenlandijoje, - teisėms, kurios buvo įgytos arba įgyjamos per tą laikotarpį, kai Grenlandija priklausė Europos Bendrijoms, nes valstybių narių piliečiai, kurie nuolat gyvena Grenlandijoje, tuo metu dirbo valstybės narės, išskyrus Daniją, teritorijoje. 3 straipsnis Reglamento (EEB) Nr. 1408/71 22 straipsnio 1 dalies a punkto ir 3 dalies bei Reglamento (EEB) Nr. 574/72 21 ir 23 straipsnių nuostatos lieka galioti tais atvejais, kai Grenlandijoje vieši valstybių narių piliečiai, atitinkantys reikalavimus, nustatytus valstybių narių, išskyrus Daniją, teisės aktuose. Sutartis, Grenlandijos atžvilgiu pakeičianti Bendrijų steigimo sutartis, netrukdo taikyti pirmojoje pastraipoje minimų nuostatų, kai Danijos pilietis, gyvenantis Grenlandijoje, vieši valstybės narės, išskyrus Daniją, teritorijoje. 4 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1985 m. vasario 1 d. Tačiau 3 straipsnis taikomas tik nuo šio reglamento įsigaliojimo dienos. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1985 m. birželio 13 d. Tarybos vardu Pirmininkas G. de Michelis [1] OL L 29, 1985 2 1, p. 1. [2] OL L 74, 1972 3 27, p. 1. [3] OL L 160, 1985 6 20, [4] OL L 149, 1971 7 5, p. 2. --------------------------------------------------